# KONSERT I JAKOBSKIRKEN

29. oktober arrangerte Odins Ravner en jazzkonsert i Jakobskirken. Via kjente i koret var vi så heldige å få til et samarbeide med Morten Gunnar Larsen på piano og Ståle Ytterly vokal. Morten Gunnar Larsen er rangert som en av verdens fremste pianister innenfor sjangeren New Orleans eller ragtime-jazz. Han har mottatt mange priser, deriblant flere spelemannspriser og er æresborger av New Orleans. Ståle Ytteli har opptrådd i mange musikaler, og er for tiden også universitetslektor i sang på Musikkhøgskolen.

Hele koret gikk inn for denne konserten med stor entusiasme. Det var mange øvelser for koret alene og noen sammen med Morten Gunnar og Ståle, før vi var fornøyde og klare for konserten.

Konserten var delt i tre deler der Odins Ravner hadde en avdeling, Morten Gunnar og Ståle hadde en og vi hadde en avdeling sammen.

Repertoaret var i vesentlig grad jazzlåter fra 20-30-tallet. Morten Gunnar akkompagnement på flygel og Maria Haug dirigerte. Koret var særlig spent på den nye låta, Mein Kleiner Gruner Kaktus som Ståle Ytterli hadde introdusert for oss.

De 195 frammøtte ga oss stor applaus. Vi fikk mange gode tilbakemeldinger. Selvfølgelig var de fleste meget imponert av Morten Gunnar og Ståle som jo er profesjonelle på et meget høyt nivå. Men også vi i koret, som glade amatører, må vel også si oss fornøyde med et godt gjennomført og underholdende arrangement og et fornøyd publikum.

Knut.